open-index/open-wikipedia-markdown huggingface dataset:
כוכב טיגרדן

**כוכב טִיגָרְדֶן** (אנגלית: **Teegarden's Star**; נקרא גם **SO 0253+1652**) הוא ננס אדום הנמצא במרחק של כ-12.5 שנות אור ממערכת השמש בקבוצת הכוכבים טלה. זהו אחד הכוכבים הקרובים למערכת השמש, אך כמו כל שאר הננסים האדומים, גם את כוכב טיגרדן לא ניתן לראות ללא ציוד עזר, שכן בהירות נראיתו היא מדרגה 15, נמוכה בהרבה מסף הראייה האנושי. ניתן לראותו רק באמצעות טלסקופ מקצועי, כמעלה מדרום-מזרח לכוכב π בטלה.

## היסטוריה
הכוכב התגלה בשנת 2003 במהלך סקירת נתונים של עצמים עמומים מאוד (דרגות בהירות בין 11 ל-18) ועם תנועה עצמית גדולה שצולמו בין השנים 1996 ו-2001 ונועדו לזיהוי של מסלולי אסטרואידים בקרבת כדור הארץ. לכוכב בהירות נמוכה מאוד ותנועה עצמית גבוהה יחסית כך שהוא זוהה בסקר וממדידת המרחק והספקטרום שלו התברר שלא מדובר באסטרואיד אלא בכוכב. כוכב טיגרדן נקרא על שם האסטרונום בונארד טיגרדן שהוביל את צוות החוקרים שגילה את הכוכב. בעקבות הגילוי חיפשו החוקרים את הכוכב בתמונות ישנות של אותו אזור וזיהו את כוכב טיגרדן בתמונות שצולמו במצפה הכוכבים פאלומר בשנים 1951 ו-1989. בשל גילויו המאוחר, הכוכב לא נכלל בקטלוגים של כוכבים קרובים (כמו קטלוג גליזה לכוכבים קרובים) או של כוכבים בעלי תנועה עצמית גדולה (כמו קטלוג לויטן) ואין לו ציון אופייני לכוכבים כאלו.

## מאפיינים
כוכב טיגרדן הוא ננס אדום מסוג ספקטרלי M6.5 V. רדיוסו מוערך ב-0.13 רדיוס שמש, מסתו מוערכת בפחות מעשירית מסת שמש ולמעשה היא רק מעט מעל לגבול התחתון שמאפשר היתוך של מימן להליום. עוצמת הארתו היא כ-11 מיליוניות מעוצמת ההארה של השמש באור נראה, אך בגלל טמפרטורת פניו הנמוכה, כ-2,650 קלווין, כמעט כל קרינתו היא בתחום התת-אדום. לכוכב טיגרדן תנועה עצמית גבוהה במיוחד של כ-5 שניות קשת והוא הכוכב עם התנועה העצמית השביעית בגודלה מבין הכוכבים שמוכרים כיום. מתצפיות שנעשו בשנת 2010 עולה שלכוכב כרומוספירה פעילה ושהמהירות הרדיאלית שלו משתנה באופן שעשוי להגרם מקיום של כוכב לכת המקיף אותו. עם זאת הנתונים שנאספו לא מאפשרים לקבוע אם אכן קיימים כוכבי לכת כלשהם המקיפים את כוכב טיגרדן.

## מערכת כוכבי לכת
בשנת 2019 פורסם מחקר המאשר כי לכוכב ישנם לפחות שני כוכבי לכת, כוכב טיגרדן b וכוכב טיגרדן c, אשר המסה שלהם דומה לזו של כדור הארץ ומסלול הקפתם את הכוכב עשוי לאפשר את הימצאותם של מים במצב נוזלי.

## סביבה
הכוכב הקרוב ביותר לכוכב טיגרדן הוא הננס האדום גליזה 83.1 שנמצא במרחק של כ-4 שנות אור ממנו, אך למרות הקרבה הוא עמום מכדי שעין אנושית תוכל להבחין בו ממרחק זה. במרחק של כ-6 שנות אור נמצא ε בארידנוס שממרחק זה יראה עם בהירות מדרגה 2.7, בהיר בהרבה מכפי שהוא נראה מכדור הארץ ובמרחק של פחות מ-8 שנות אור נמצא τ בלווייתן שממרחק זה יהיה קל לצפייה עם בהירות מדרגה 2.5 לעומת 3.5 כפי שהוא נראה מכדור הארץ. השמש תראה משם ככוכב חסר יחוד עם דרגת בהירות 2.75.

## קישורים חיצוניים

* 

## הערות שוליים

קטגוריה:ננסים אדומים
קטגוריה:קבוצת הכוכבים טלה
טיגרדן
פיאט 124 ספיידר (2016)

**פיאט 124 ספיידר** היא מכונית רודסטר דו-מושבית המיוצרת על ידי פיאט-קרייזלר. הדגם הוצג לראשונה בתערוכת הרכב של לוס אנג'לס בשנת 2015.
הדגם נושא את שמו של הרכב שיוצר בעבר על ידי פיאט, אך מבוסס במידה על הדור הרביעי של מאזדה MX-5 מיאטה ומיוצר במפעלי מאזדה הנמצאים בהירושימה. הדגם נמכר לראשונה בשנת 2016.

## תהליך הפיתוח
בשנת 2012 הכריזו מאזדה ואלפא רומיאו, שהייתה חלק מקבוצת פיאט, על מיזם משותף לפיתוח רכב ספורטיבי מעוצב וקל במשקל, כאשר המנועים לרכבים יפותחו על ידי כל אחת מהחברות בנפרד. במהלך שנת 2014 הכריז סרג'יו מרצ'יונה, מנכ"ל פיאט-קרייזלר, כי אלפא רומיאו תייצר את כל דגמיה רק באיטליה והוחלט שהפרויקט המשותף יתבצע תחת המיתוג של פיאט

## נתונים טכניים
דגם ה-124 ספיידר בעל ההנעה האחורית מצויד במנוע טורבו (מולטי-אייר) בנפח 1.4 ליטר בעל הספק של 160 כוח סוס ומומנט של 25.4 קג"מ. תיבת ההילוכים היא בעלת 6 הילוכים ידניים או אוטומטיים.

למרות הדמיון למאזדה מיאטה, ה-124 ארוך יותר בכ-10 סנטימטר, דבר המעניק יותר מרווח אחסון בתא המטען, אך גם מעלה את משקל הרכב ב-50 ק"ג.

## אבארט 124 ספיידר
בתערוכת הרכב בז'נבה בשנת 2016 חשפה פיאט 2 דגמים תחת המיתוג של אבארט, החטיבה הספורטיבית של החברה: אבארט 124 ספיידר ואבארט 124 ספיידר ראלי. מנוע האבארט מפיק 170 כוח סוס ומגיע למהירות מרבית של 232 קמ"ש. זמן ההאצה מ-0 ל-100 קמ"ש עומד על 6.8 שניות, לעומת 7.3 שניות בדגמים הרגילים.

בנובמבר 2016 הוחל בשיווק אבארט 124 ספיידר בישראל.

## מכירות

## קישורים חיצוניים

* 

## הערות שוליים

124 ספיידר (2016)
קטגוריה:דגמי מכוניות שהושקו ב-2016
קטגוריה:מכוניות רטרו
קטגוריה:מכוניות ספורט
כאמל

**כאמל** (**كامل**) הוא שם ערבי שמשמעותו "שלם" או "מושלם".

קטגוריה:שמות פרטיים ערביים לגברים
קטגוריה:שמות משפחה ערביים
קאמל (פירושונים)

**קאמל** (**Camel**) היא מילה באנגלית שפירושה גמל.

קטגוריה:שמות משפחה
כמאל

**כמאל** (לעיתים נכתב; **כאמל** או **ג'אמל**, בערבית; **كمال**) הוא שם ערבי שמשמעותו "**חַיִּים שֶׁל הַשֵׁלְימּוּתּ**".

קטגוריה:שמות משפחה
קטגוריה:שמות פרטיים ערביים לגברים
קטגוריה:שמות משפחה ערביים
עלי פייזר

**עלי פייזר** (1919 – 18 באפריל 1982) היה רופא ישראלי, מרופאי הרובע היהודי במלחמת העצמאות, פרופ' לנוירוכירורגיה, מייסד ומנהל המחלקה לנוירוכירורגיה בבית החולים רמב"ם, המחלקה הראשונה והיחידה בצפון הארץ.

## קורות חיים
פייזר נולד בגטינגן, גרמניה, לאליסה ולכירורג הד"ר דניאל (פריץ) פייזר, אחותו הצעירה עלמה מרים נולדה ב-1927. בשנת 1932 עלה לארץ ישראל עם הוריו, לאחר שאביו רכש בסוף שנות ה-20 של המאה ה-20 פרדס בפרדס חנה. ד"ר הלל יפה יעץ לפריץ לנסוע לארץ ישראל ולסדר את עלייתו במקום.

ב-1936 סיים את בית הספר הריאלי בחיפה.

ב-1944 סיים את בית הספר לרפואה בבזל.

ב-1945 התחיל את עבודתו כרופא מתנדב בבית החולים הדסה ירושלים, 10 ימים לאחר שנשא לאישה את ורה לבית כהן. לזוג נולדו שני ילדים, יעל עליזה ועמוס בנימין שלימים התמנה למנהל המחלקה האורתופדית בשערי צדק.

### מרופאי [[הרובע היהודי]]
עם פרוץ מלחמת העצמאות התנדב לשרת בעיר העתיקה. יחד עם שני רופאים נוספים, הד"ר אברהם לאופר והד"ר אגון ריס עבד בבית החולים משגב לדך ברובע היהודי, במחזוריות של חודש. פצועים ממגיני הרובע היהודי טופלו על ידי שלושת הרופאים מעובדי בית החולים הדסה, לאופר, פייזר וריס, לעיתים טיפלו וניתחו את הפצועים תחת אש. הרופאים נעזרו באחות ואח מוסמכים, אחות סוציאלית, אחות מעשית, ומתנדבות. רבים מהלוחמים חייבים לצוות הרפואי את חייהם. כאשר נפלה העיר העתיקה בידי הלגיון ד"ר ריס הלך לשבי עם הפצועים והדוקטורים פייזר ולאופר היו כנראה היהודים האחרונים שעזבו את העיר העתיקה.

בשנים 1953–1954 השתלם בנוירוכירוגיה בבית החולים מאונט סיני בניו יורק, ארצות הברית.

בשנים 1955-1956 חזר לעבוד בבית החולים הדסה ירושלים, במחלקה הנוירוכירורגית כתלמידו של הפרופ' אהרון בלר. בשנת 1956 נתמנה למדריך בבית הספר לרפואה.

בשנת 1957, לבקשתם של הד"ר רפאל גז'בין מנהל בית החולים רמב"ם, והד"ר משה לזר סגן מנהל רמב"ם, ייסד וניהל את המחלקה לנוירוכירוגיה בבית החולים רמב"ם, במשך 25 שנים עד לפטירתו.

בשנת 1968 נתמנה לפרופסור חבר קליני בפקולטה לרפואה של הטכניון.

פייזר נפטר בשנת 1982.

בנו, הפרופ' עמוס פייזר, מנהל המחלקה האורתופדית בשערי צדק. אחיינו הפרופ' ראובן פייזר שניהל שנים רבות את המחלקה הגיניקולוגית בבית חולים הקריה, בתל אביב.

## ראו גם
* הרובע היהודי במלחמת העצמאות

## לקריאה נוספת
* נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך : פייזר, עלי פרופ' עמוד 332
* למידע נוסף - הקריה הרפואית רמב"ם

## הערות שוליים

קטגוריה:רופאים ביישוב
קטגוריה:סגל משגב לדך
קטגוריה:נוירוכירורגים ישראלים
קטגוריה:סגל מרכז רפואי הדסה
קטגוריה:סגל רמב"ם - הקריה הרפואית לבריאות האדם
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:בוגרי בית הספר הריאלי
קטגוריה:משפחת פייזר
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1919
קטגוריה:ישראלים שנפטרו ב-1982
ערוער (מואב)

[שמאל|ממוזער|ערוער על גדתו הצפונית של [נחל ארנון]]
**ערוער** הייתה עיר עתיקה ששכנה על גדתו הצפונית של נחל ארנון בעבר הירדן המזרחי. מכונה "ערוער אשר על שפת נחל ארנון" כדי להבדילה מהערים האחרות שנקראו בשם זה. מזוהה עם ח'רבת ערער, כ-5 ק"מ מזרחית דרומית לדיבון.

העיר שימשה קצה גבול ממלכתו של סיחון ובהמשך קצה גבול נחלת שבט ראובן. ככל הנראה היא ערוער שנבנתה על ידי בני גד יחד עם ערים נוספות בימי משה. פרשני המקרא וחוקריו נתנו לתופעה זאת הסברים שונים. שניים מגיבורי דוד, שמע ויעיאל, באו מערוער. במפקד שערך דוד בסוף ימיו החלו הפוקדים את ספירתם ב"ערוער... אשר בתוך הנחל", ששימשה כאמור כגבול הדרומי ומשם פנו צפונה. היישוב נזכר במצבת מישע כעיר מבוצרת אשר בנה מישע מלך מואב, לאחר שמרד בממלכת ישראל, לה היה משועבד. נראה שמאוחר יותר שבה לידי ישראל, אך בהמשך הוכתה על ידי חזאל מלך ארם. בתקופת יותם מלך יהודה וירבעם מלך ישראל ישב בערוער בלע בן עזז מבני שבט ראובן. יש מפרשים שלא ישב בערוער ממש אלא בסביבתה. ערוער מוזכרת בנבואת הפורענות של ירמיהו על מואב.

## הערות שוליים

קטגוריה:ירדן: אתרים ארכאולוגיים
קטגוריה:יישובי המקרא
קטגוריה:מואב
קטגוריה:נחלת שבט ראובן
קטגוריה:נחלת שבט גד
פרידריך הראשון, הנסיך הבוחר מברנדנבורג

**פרידריך הראשון, הנסיך הבוחר מברנדנבורג** (בגרמנית: **Friedrich I., Kurfürst von Brandenburg**; 21 בספטמבר 1371 - 20 בספטמבר 1440) היה הנסיך בוחר של ברנדנבורג הראשון מבית הוהנצולרן, בין השנים 1415–1440.

## ביוגרפיה
פרידריך נולד ב-21 בספטמבר 1371, לפרידריך החמישי, רוזן העיר נירנברג ואליזבת ממייסן, בתם של פרידריך השני, מרקיז מייסן ומתילדה מבוואריה, מרקיזת מייסן. בצעירותו שירת פרידריך בחצר זיגיסמונד, מלך הונגריה, ולחם עמו נגד העות'מאנים. בשנת 1397 חזר פרידריך לנירנברג, וירש מאביו את רוזנות העיר נירנברג.

בשנת 1398 מת אביו פרידריך החמישי, רוזן העיר נירנברג, ונחלותיו חולקו בין הבנים, ופרידריך ירש את נסיכות אנסבך, בעוד אחיו יוהאן השלישי, רוזן העיר נירנברג קיבל את נסיכות ביירוית. במהלך הסכסוך בין ונצל, מלך גרמניה לרופרכט מפפאלץ, תמך פרידריך ברופרכט, ולאחר מותו בשנת 1410 תמך פרידריך בזיגיסמונד, מלך הונגריה במאבקו להשגת כתר האימפריה הרומית הקדושה. בשל תמיכתו בזיגיסמונד, העניק לו הלה במהלך ועידת קונסטנץ את מרקיזות ברנדנבורג ואת התואר נסיך בוחר. במהלך המלחמה נגד התנועה ההוסיטית לא תמך פרידריך בזיגיסמונד, ומשום כך התקררו היחסים בין השניים.

בשל סכסוכים עם האצולה בברנדנבורג, מסר פרידריך בשנת 1426 לבנו יוהאן, מרקיז ברנדנבורג-קולמבאך את מרקיזות ברנדנבורג, ושמר בידיו רק את תואר הנסיך הבוחר. בשנת 1427 ארגן פרידריך את המאבק בתנועה ההוסיטית, ולאחר מכן שימש כמתווך במועצת בזל. באותה שנה מכר פרידריך את זכויותיו ברוזנות העיר נירנברג לעיריית נירנברג, והעיר הפכה לעיר החופשית הקיסרית נירנברג.

ב-20 בספטמבר 1440 מת פרידריך, ובמקומו עלה לשלטון בנו פרידריך השני, הנסיך הבוחר מברנדנבורג.

## משפחתו
בשנת 1401 התחתן פרידריך עם אליזבת מבוואריה, נסיכת הבוחר מברנדנבורג, בתם של פרידריך, דוכס בוואריה ומדאלנה ויסקונטי, ממנה נולדו לו 10 ילדים:
* אליזבת מברנדנבורג, דוכסית בז'ג-לגניצה-צ'שין (1403–1449), התחתנה עם לודוויק השני, דוכס בז'ג, ולאחריו התחתנה עם ונצל הראשון, דוכס צ'שין
* יוהאן, מרקיז ברנדנבורג-קולמבאך (1405–1465)
* ססיליה מברנדנבורג (1405–1449), התחתנה עם וילהלם השלישי, דוכס בראונשווייג-לינבורג. פרידריך השלישי, דוכס בראונשווייג-לינבורג היה בנם.
* מרגרטה מברנדנבורג (1410–1465), התחתנה עם אלברכט החמישי, דוכס מקלנבורג, ולאחריו התחתנה עם לודוויג השביעי, דוכס בוואריה, ולאחריו התחתנה עם מרטין, רוזן ואלדנפלס
* מגדלנה מברנדנבורג (1412–1454), התחתנה עם פרידריך השני, דוכס בראונשווייג-לינבורג
* פרידריך השני, הנסיך הבוחר מברנדנבורג (1413–1471)
* אלברכט השלישי אכילס, הנסיך הבוחר מברנדנבורג (1414–1486)
* סופיה (1417)
* דורותיאה מברנדנבורג, דוכסית מקלנבורג (1420–1491), התחתנה עם היינריך הרביעי, דוכס מקלנבורג
* פרידריך השלישי מברנדנבורג (1424–1463)

## אילן יוחסין

## קישורים חיצוניים

* 
* 

קטגוריה:נסיכים בוחרים מברנדנבורג
קטגוריה:האימפריה הרומית הקדושה
קטגוריה:בית הוהנצולרן
קטגוריה:ילידי 1371
קטגוריה:נפטרים ב-1440
שאהבאנו

[שמאל|ממוזער|200px|[פארה דיבה עם כתר של שאהבאנו בטקס ההכתרה, 1967]]
[ימין|ממוזער|150px|[שלט הרלדי|סמל רשמי אימפריאלי של שהבאנו]]
**שאהבאנו** (בפרסית: **شهبانو**) היה תוארן של חלק ממלכות פרס (איראן המודרנית) והאימפריה הפרסית הקדומה, המקביל לתואר שאה ושווה ערך לקיסרית. משמעות התואר בפרסית הוא 'הגברת שאה'. התואר הסאסאני לשאהבאנו היה *bâmbişnân bâmbişn* שמשמעו 'מלכת המלכות', כשלוחה להיותה אשתו העיקרית של המונרך, ועל-מנת להבדילה מיתר המלכות המשתייכות לבית המלוכה.

מאז הכיבוש המוסלמי של פרס במאה ה-7, פארה דיבה הייתה לאישה הראשונה והיחידה להיקרא בתואר שאהבאנו, הקיסריות הסאסאניות בוראנ-דח'ת  ואזרמי-דח'ת  היו האחרונות לשאת בתואר זה לפניה.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:נשות מלכים איראנים
קטגוריה:קיסריות
קטגוריה:איראן: היסטוריה
קטגוריה:תוארי אצולה
פרידריך השני, הנסיך הבוחר מברנדנבורג

**פרידריך השני, הנסיך הבוחר מברנדנבורג** (בגרמנית: Friedrich II., Kurfürst von Brandenburg; 19 בנובמבר 1413 - 10 בפברואר 1471) היה נסיך בוחר של ברנדנבורג בין השנים 1440–1470.

## ביוגרפיה
פרידריך נולד ב-19 בנובמבר 1413, לפרידריך השישי, רוזן העיר נירנברג ואליזבת מבוואריה, נסיכת הבוחר מברנדנבורג, בתם של פרידריך, דוכס בוואריה ומדאלנה ויסקונטי. בשנת 1421 התארס פרידריך עם ידוויגה יגלו, בתו של ולדיסלב השני, מלך פולין, אולם היא מתה בשנת 1431 קודם שהתקיימו הנישואים.

בשנת 1440 מת אביו פרידריך הראשון, הנסיך הבוחר מברנדנבורג, ונחלותיו חולקו בין הבנים, ופרידריך ירש את נסיכות הבוחר מברנדנבורג. בניגוד לאביו פרידריך התעלם מהפוליטיקה הקיסרית, והתרכז במאמציו להשלים עם תושבי הנסיכות. בשנת 1448 התמרדו תושבי ברלין  נגד בניית הארמון המלכותי החדש על ידי פרידריך השני. התנגדות זו לא הצליחה, וציבור האזרחים איבד רבות מן הפריבילגיות הפוליטיות והכלכליות שלו. מלבד זאת פרידריך הפריד את ברלין וקלן מחדש לשתי ערים (מדיניות של הפרד ומשול). קיימת סברה שפרידריך עצמו שיסה מתחילה את האזרחים באצילים, ולאחר מכן דיכא בכוח את המרד שנגרם מתככיו. בשנת 1451 הפך פרידריך את ברלין לבית המגורים המלכותי של נסיכי ברנדנבורג, וברלין ויתרה על מעמדה כעיר הנזאטית חופשית. בשנת 1470 התפטר פרידריך לאחר מאבק ארוך עם דוכסי פומרניה, ואחיו אלברכט עלה במקומו לשלטון. לאחר מכן התיישב פרידריך בעיר נוישטאדט על האייש, שהייתה חלק ממרקיזות ברנדנבורג-קולמבאך, וב-10 בפברואר 1471 מת פרידריך.

## משפחתו
בשנת 1441 התחתן פרידריך עם קתרינה מסקסוניה, נסיכת הבוחר מברנדנבורג, בתם של פרידריך הראשון, הנסיך הבוחר מסקסוניה וקתרינה מבראונשווייג-לינבורג, ממנה נולדו לו 4 ילדים:
* דורותיאה מברנדנבורג, דוכסית סקסוניה-לאוונבורג (1446–1519), התחתנה עם יוהאן החמישי, דוכס סקסוניה-לאוונבורג
* מרגרטה מברנדנבורג (1450–1489), התחתנה עם בוגיסלאב העשירי, דוכס פומרניה
* יוהאן (1452–1454)
* ארזאמוס (1453–1465)

## אילן יוחסין

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:האימפריה הרומית הקדושה
קטגוריה:בית הוהנצולרן
קטגוריה:נסיכים בוחרים מברנדנבורג
קטגוריה:ילידי 1413
קטגוריה:נפטרים ב-1471
מחנה שיזפון

[ממוזער|200x200 פיקסלים|תג היחידה של [חטיבה 460 וחיילי הבסיס]]
**מחנה שיזפון** הוא בסיס צבאי השייך לצבא הגנה לישראל. בבסיס פועלת חטיבה 460 של חיל השריון וכן בית הספר לשריון. הבסיס נמצא בצפון הרי אילת ובדרום הבקעות בנגב. שם המחנה נובע משמה של בקעת שיזפון הסמוכה, ומקורו בעצי השיזף הגדלים באזור.

## היסטוריה ומאפיינים
הבסיס הוקם בתחילת שנות השמונים, לאחר חתימת הסכם השלום בין ישראל למצרים ונסיגת צה"ל מסיני, בשיתוף חיל ההנדסה האמריקאי.

בבסיס נערכות הטירונות, הכשרת מקצועות צוות הטנק (תותחן, טען-קשר ונהג) של כל לוחמי השריון ובנוסף האימון המתקדם של החיל - הצמ"פ (ראשי תיבות של **צ**וות, **מ**חלקה ו**פ**לוגה) של חטיבה 7 וחטיבה 401.

כמו כן מתרחשות בבסיס גם הכשרת תומכי הלחימה של חיל השריון, קורס מדריכות השריון, קורס מפקדי הטנקים וההשלמה החילית של מסלול הקצונה בחיל - קורס קציני שריון .

## ראו גם
* חיל השריון

## קישורים חיצוניים
* 

2016 11
קטגוריה:בסיסי צה"ל
קטגוריה:בסיסי צה"ל בנגב
קטגוריה:חיל השריון הישראלי
קטגוריה:הרי אילת
קטגוריה:חטיבה 460
מקסים אורשקין

**מקסים סטניסלבוביץ' אורשקין** (ברוסית: Максим Станиславович Орешкин; נולד ביולי 1982 במוסקבה) הוא כלכלן ומדינאי רוסי. סגן ראש סגל הקרמלין מאז מאי 2024.

שימש כעוזרו של נשיא רוסיה לענייני כלכלה מאז ינואר 2020 עד מאי 2024, קודם לכן כיהן בתפקיד השר לפיתוח כלכלי החל מה-30 בנובמבר 2016 ועד ל-21 בינואר 2020.

## ביוגרפיה
בשנת 2004 סיים לימודיו בבית הספר הגבוה לכלכלה. מאפריל 2002 ועד יוני 2006 עבד בבנק המרכזי של רוסיה. מיוני 2006 ועד יולי 2010 היה מנהל בכיר ברוסבנק (Росбанк) ומיולי 2010 ועד יוני 2012 ניהל את גוף הניתוח הפיננסי של בנק ההשקעות והתאגידים "קרדי אגריקול".

מיוני 2012 ועד אוגוסט 2013 שימש ככלכלן ראשי ב-VTB Capital.

בספטמבר 2013 החל לעבוד בממשלה הפדרלית ומונה למנהל המחלקה לתכנון אסטרטגי במשרד האוצר של רוסיה. תפקיד שמילא עד מאי 2015, עת מונה לתפקיד סגן שר האוצר.

ב-30 בנובמבר 2016 ולדימיר פוטין מינה אותו לתפקיד השר לפיתוח כלכלי, בהמלצת ראש הממשלה דמיטרי מדבדב. ב-18 במאי 2018 הוארכה כהונתו והמשיך לשמור על תפקידו גם במסגרת ממשלת מדבדב השנייה. ב-21 בינואר 2020 פוטר והוחלף במקסים רשטניקוב שהחל לכהן כשר לפיתוח כלכלי החדש בממשלת מישוסטין ומונה לעוזרו של נשיא רוסיה.

באפריל 2020 נכלל בדירקטוריון מועדון הכדורגל צסק"א מוסקבה וב-8 במאי 2020 מונה ליו"ר דירקטוריון מועדון הכדורגל צסק"א מוסקבה.

בעקבות קרבתו לשלטון, לאחר פלישת רוסיה לאוקראינה נכנס לרשימת עיצומים של מספר מדינות.

## חיים אישיים
אורשקין דובר אנגלית.

## קישורים חיצוניים

## הערות שוליים

קטגוריה:שרי ממשלת רוסיה
קטגוריה:פוליטיקאים רוסים
קטגוריה:בנקאים רוסים
קטגוריה:כלכלנים רוסים
קטגוריה:רוסים שנולדו ב-1982
טול (נהר)

**נהר טול** (במונגולית: **Туул гол**) הוא נהר מרכזי במונגוליה, הנמצא במרכז ובצפון המדינה. אורכו של הנהר 704 קילומטר ושטח אגן הניקוז שלו 48,840 קמ"ר. הנהר עובר בבירת מונגוליה אולן בטור, והוא נשפך לנהר אורחון, יובל של הנהר סלנגה הנשפך אל ימת באיקל. זהו אחד הנהרות הארוכים במונגוליה.

הנהר נקרא גם Khatan Tuul, שפירושו "המלכה טול", מכיוון שתושבי המקום מאמינים כי הנהר שומר על הנשים באזור.

## תיירות
הנהר מהווה מוקד משיכה לתיירים ולתושבי המדינה, בעיקר בחופשות ובחג הלאומי של מונגוליה, נאדאם. קיימים מספר אזורי תיירות לאורך גדות הנהר.

## אתרי מורשת עולמית של אונסק"ו
מקורו של הנהר הוא בהר בורחאן חלדון, שהוכרז אתר מורשת עולמית של אונסק"ו ב-2015, עקב חשיבותו הדתית. הר קדוש נוסף ששוכן בסמוך לנהר טול הוא "בוגד חאן" שבפאתי אולן בטור. ההר הוכרז כאזור מוגן בשנת 1783, ונכלל ברשימה של אתרים מועמדים של מונגוליה לצירוף לרשימת אתרי המורשת העולמית של אונסק"ו בשנת 1996 תחת הכותרת "הרים קדושים של מונגוליה".

באזור הוקם מרכז תיירותי לזכר ג'ינגיס חאן עם פסל ג'ינגיס חאן על הסוס בגובה של כ-40 מ'.

## פגיעה בנהר
העיור המתגבר במונגוליה, שמוביל לעלייה בתושבי אולן בטור, מוביל לשאיבה מוגברת של מי הנהר, דבר הגורם להתייבשותו בחודשים מסוימים בשנה. בנוסף לכך, השפכים הרבים המופנים אל הנהר, פוגעים באופן ניכר באיכות המים בו.

מכרות הקיימים בסמוך לנהר, בין היתר מכרות לכריית זהב, משפיעים לרעה על איכות המים.

## קישורים חיצוניים

## הערות שוליים

2016 11
קטגוריה:מונגוליה: גאוגרפיה
קטגוריה:אסיה: נהרות ונחלים
הנרי מוסקוביץ'

**הנרי מוסקוביץ** (**Henry Moskowitz**; 1905 - 7 בספטמבר 2008) היה ניצול השואה, איש נדל"ן יהודי מניו יורק, מייסד רשת מלונות פרימה בישראל ונדבן.

## קורות חיים
מוסקוביץ נולד בעיר קיילצה שבפולין. בתקופת השואה איבד את הוריו, אחיו, אשתו ובתו. בדצמבר 1944 נכלא במחנה הריכוז זקסנהאוזן. בשנת 1948 נישא שנית בגרמניה ונולדו לו שני ילדים.

בשנת 1951 היגר לארצות הברית עם משפחתו והתיישב באזור אפר איסט סייד בניו יורק שם נולדו לו שני ילדים נוספים. תחילה עבד כמתווך ובשנת 1952 יסד חברת השקעות בשם ארגו (The Argo Corporation), מכספים שגייס מכ-100 משקיעים רובם ניצולי שואה, והחל להשקיע בניהול נדל"ן להשכרה בעיר. בשנת 1955 רכשה החברה קומפלקס נדל"ן גדול למגורים בניוארק שבניו ג'רזי. בשנות ה-60 וה-70 פעלה החברה לשינוי הבעלות על נכסיה, לבעלות קואופרטיבית, ובעצמה נשארה כמנהלת הנכסים בשנות ה-80 הרחיבה החברה את פעילותה גם לניהול מבנים עבור צדדים שלישיים.

בשנת 1980 רכש עם שני שותפים, איזידור הרשקוביץ ומוריץ גרטלר את שלד מלון קרלטון בכיכר אתרים בתל אביב שהיה בבנייה, אך היזם המקורי שלו פשט את הרגל. הם השלימו את הקמת המלון והוא נחנך ב-1981. אחר כך רכש את מלון "אסטור" בתל אביב. ביולי 1987 רכש את מלון המלכים בירושלים.בינואר 1989 רכש את מלון אלמוג הים באילת. וביולי 1989 רכש יחד עם ברנרד שרייר את מלון "גלי זוהר" בים-המלח, לאחר שפשט את הרגל. על בסיס רכישות אלו הקים את רשת מלונות פרימה ביולי 1990.

במשך השנים הרחיב את רשת מלונות פרימה על ידי רכישת מלונות נוספים, בהם מלון המרכז, ומלון וינדמיל בירושלים, לאחר מותו, בנו מרק מוסקוביץ המשיך להרחיב את הרשת ל-14 בתי מלון ברחבי ישראל (נכון ל-2021).

בשנת 2013 מוסקוביץ נחשב לאחד מגדולי מנהלי הנדל"ן הפרטי בעיר ניו יורק. החברה החזיקה בבעלותה 5,500 יחידות דיור וניהלה 6,500 נוספים עבור אחרים. במשך השנים נודעה החברה כמי שמנהלת מדיניות של "לעולם לא למכור".

## פילנתרופיה והוקרה
מוסקוביץ הרבה לתרום למוסדות וארגונים שונים בישראל ובעולם להנצחת השואה ולקירוב לבבות.

בשנת 1998 הוענק למוסקוביץ פרס היובל למשקיעים זרים על ידי ראש הממשלה בנימין נתניהו
בשנת 2005 הוענק לו עיטור המלונאות על ידי ראש הממשלה אריאל שרון עבור היותו  
בשנת 2008 הוקדש לכבודו קניון בעיר ניו יורק על ידי אגודת הקניונים של ברודוויי.
בשנת 2010 נקרא על שמו כיכר התקווה בגן חסידי אומות העולם שביד ושם.

## קישורים חיצוניים
* 
* מוסקוביץ באתר הפייסבוק של רשת מלונות פרימה

## הערות שוליים

קטגוריה:יהודים שהיגרו מפולין לארצות הברית
קטגוריה:יזמי נדל"ן יהודים
קטגוריה:יזמי נדל"ן אמריקאים
קטגוריה:מלונאים ישראלים
קטגוריה:נדבנים יהודים אמריקאים
קטגוריה:ניצולי השואה: פולין
קטגוריה:אמריקאים שהגיעו לגיל מאה
קטגוריה:יהודים שהגיעו לגיל מאה
קטגוריה:אסירים במחנה הריכוז זקסנהאוזן
קטגוריה:אמריקאים שנולדו ב-1905
קטגוריה:אמריקאים שנפטרו ב-2008
היינץ בראנדט

**היינץ בראנדט** (בגרמנית: **Heinz Brandt**; 11 במרץ 1907 – 21 ביולי 1944) היה מפקד בכיר בוורמאכט שנהרג במהלך קשר העשרים ביולי.

## ביוגרפיה
### קריירה מוקדמת
בראנדט נולד ב-11 במרץ 1907 בברלין, שהשתייכה ל. בשנת 1925 התגייס בראנדט לרייכסווהר, והצטרף לרגימנט הפרשים ה-13. במהלך אולימפיאדת ברלין (1936) זכה בראנדט במדליית זהב, בתחרות רכיבה עם סוסו אלכימיה.

### מלחמת העולם השנייה ואחריתו
בפרוץ המלחמה היה בראנדט קצין מטה בדיוויזיה ה-25, ולאחר מכן מונה לקצין במטה הכללי. בפברואר 1940 מונה לקצין אג"ם הדיוויזיה ה-297, ובנובמבר אותה שנה מונה לקצין בOKH, וקיבל ב-1 בינואר 1941 דרגת מיור. ב-1 באפריל 1942 הועלה לדרגת אוברסט-לויטננט, וב-1 במאי 1943 הועלה לדרגת אוברסט.

ב-20 ביולי 1944 היה בראנדט במאורת הזאב בתדרוך אצל אדולף היטלר, בדיוק באותו יום שקלאוס שנק פון שטאופנברג החליט להתנקש בחיי היטלר והניח תיק ובו פצצה מתחת לשולחן דיונים בחדר בו שהה היטלר. בראנדט הזיז את התיק בו הייתה הפצצה, מכיוון שזה הפריע לו לגחון לעבר המפה שעמדה על השולחן. הזזת התיק בסנטימטרים ספורים גרמה לכך שבין התיק ובין היטלר חצצה רגל עץ עבה. בעקבות זאת היטלר אמנם נפגע בפיצוץ באזנו ובידו, אך לא באופן שפגע בתפקודו. בראנדט נפצע אנוש עקב הפיצוץ ונפטר למחרת. ב-22 ביולי הועלה לאחר מותו לדרגת גנרל-מיור.

## קישורים חיצוניים

* היינץ בראנדט באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:גרמנים שנהרגו במלחמת העולם השנייה
קטגוריה:חיילי הרייכסווהר
קטגוריה:משתתפי אולימפיאדת ברלין (1936)
קטגוריה:נפגעי קשר העשרים ביולי
קטגוריה:אלופים אולימפיים גרמנים: רכיבה
קטגוריה:גרמנים שנולדו ב-1907
קטגוריה:גרמנים שנפטרו ב-1944
חורבת אחמדיה

**חורבת אחמדיה** הוא אתר ארכאולוגי במרכז רמת הגולן, בו אותרו שרידי יישוב יהודי ובית כנסת מתקופת התלמוד. על חורבות היישוב הוקם כפר תורכמני. החורבה שוכנת כקילומטר מצפון לאזור התעשייה של קצרין, ברום של כ-440 מטרים מעל גובה פני הים. האתר נחלק לשתי גבעות כאשר בין שתיהן נמצאים ארבעה מעיינות, הגדול מביניהם הוא עין שמר. כקילומטר מצפון מערב לחורבה נמצא אתר בית הכנסת הקדום של עין נשוט.

## היסטוריה
החורבה נסקרה לראשונה בידי החוקר גוטליב שומכר בשנת 1885. באותה עת התיישבו בחורבה מספר משפחות ממוצא טורקמני, אשר עשו שימוש משני בשרידי היישוב הקדום שבמקום. שומכר ציין כי שמו המקורי של האתר היה "שוויכה". שם זה נפוץ למדי בקרב שמות חורבות בארץ, ומקורו לעיתים בשם העברי המקראי שׂוכו. בין הממצאים שתיעד שומכר בחורבה נמנו אבני משקוף עם עיטורים של בעלי חיים ובהם נשר פורס כנפיים. כמו כן, הוא תיעד ברישומיו מספר עיטורים של מנורת תשעת הקנים, מנורת שבעת קנים ומצבה עליה הכתובת: "שמעון בן יוסטינוו[ס]". פריטים ארכיטקטוניים אלו אופייניים לבתי כנסת נוספים באזור מרכז הגולן. כמו כן הוא תיעד בשנת 1913 שומכר שוב ביקר בכפר, אך רוב הממצאים אותם תיאר בביקורו הראשון נעלמו.

בשנת 1968 במסגרת סקר החירום שנערך בגולן לאחר מלחמת ששת הימים סקר את המקום ש' גוטמן, אך הוא לא מצא זכר לפריטים אותם שומכר תיעד. הוא כן גילה באתר אבן מעוטרת בשריג גפן, שלצידה קטע מכתובת עברית שלשונה הוא: . החוקר דן אורמן העלה השערה כי הכתובת המלאה דנה ברשימת משמרות כוהנים או לויים.

בשנת 1970 הארכאולוג דן אורמן ביקר באתר ואיתר בה אבן גבול ביוונית, המציינת את שמותיהם של שני כפרים, ARIMOS ו־EUCWM. בשנת 1981 זיהה צ"א מעוז איתר שקע גדול באדמה בו מצבור של אבני גזית וקבע שלדעתו זה מיקום בית הכנסת. הוא גם הסתמך על תיעוד של שומכר לאזור ממנו הוציאו התושבים הטורקמנים אבנים מעוטרות.

בשנת 1994 סקר את האתר י. בן אפרים וגילה ממצאים נוספים, אך ללא כתובות.

## ארכאולוגיה
המחקר בחורבת אחמדיה העלה שהבתים ששימשו את תושבי הכפר הטורקמני, נבנו תוך שימוש באבני היישוב היהודי הקדום. דבר זה ניכר באופן ניכר בשימוש באבנים המעוטרות ובמשקוף בית הכנסת. על פי המחקר האתר מתוארך לתקופת הברזל ב', התקופה ההלניסטית, הביזנטית, האומאית, העבאסית והממלוכית. במאה ה־19 התיישבו במקום הטורקמנים. האתר כולל שרידי מבני מגורים ובית בד.

## ממצאים
לאורך השנים, החל מהמאה ה-19 תועדו מספר רב של פריטים ארכיטקטוניים שונים, בעיקר על ידי שומכר. הממצא הבולט ביותר הוא המשקוף עליו חרוט נשר הפורש את כנפיו וזה של משקוף חלון עליו נחרטו שתי מנורות שבעת קנים. ממצאים אלו הובילו את מעוז אורי צבי למסקנה שבמקום היה בית כנסת יהודי מפואר ויישוב יהודי. ממצאים נוספים כוללים מספר אבנים מעוטרות: אבן מעוטרת בזר וקשר הרקולס, אבן עם טבלת אזניים, כותרות דוריות ושבר כרכוב.

בנוסף, נתגלתה אבן גזית עליה שבע זוגות של גומות שנועדה למשחק ובית קברות מהמאה ה־19. עקב העיסוק של התושבים מהמאה ה־19 בשוד עתיקות, רוב הפריטים מהאתר נעלמו. מזרחית לחורבת אחמדיה, נמצאת חורבת דביה וגם בה שרידי בית כנסת עתיק.

## לקריאה נוספת
דפנה וערן מאיר, **בתי כנסת קדומים ברמת הגולן**, הוצאת יד יצחק בן-צבי, ירושלים תשע"ג, עמ' 128–135.

## הערות שוליים

קטגוריה:בתי כנסת עתיקים
קטגוריה:אתרים ארכאולוגיים יהודיים בארץ ישראל
קטגוריה:רמת הגולן: אתרים ארכאולוגיים
קטגוריה:יישובים יהודיים בארץ ישראל בתקופת המשנה והתלמוד
משהו בלבבה

**משהו בלבבה** הוא אלבומה השישי של הזמרת נורית גלרון, שיצא בשנת 1986.

## הפקה
בשנת 1986, בהפקה של אילן וירצברג ואלונה טוראל כיועצת מוזיקלית יצא אלבומה השישי של נורית גלרון "משהו בלבבה" שהיה בעל גוון יותר רוקיסטי מקודמיו.

האלבום כלל שירים בולטים כמו: "שיר אהבה" ("משהו בלבבה") שאותו כתב נתן זך, "זה הגשם" של יונה וולך ו-"נפרדנו כך" ("שיר אהב"ה") של לאה גולדברג בלחן של מירון מינסטר.
כמן כן נכללו באלבום שירים שכתבה גלרון בעצמה: "אתה הרי יודע", שהוא שירה הראשון שכתבה ו-"בגובה שווה" ("שקר הקשר").

וירצברג וטוראל יצרו לשירה הכואבת של גלרון ליווי שהיה בדרך כלל רוקי-בלוזי חזק יחסית לתקליטיה הקודמים.

## רשימת רצועות

* בתקליט: שירים 1–5 - צד א', שירים 6–10 - צד ב'.

## משתתפים באלבום
* הפקה מוזיקלית: אילן וירצברג.
* ייעוץ מוזיקלי: אלונה טוראל.
* עיבוד: אילן וירצברג (שירים 1–5, 8). אלונה טוראל (שירים 6–7, 9–10).

##### נגנים
* אלונה טוראל: פסנתר אקוסטי, פסנתר-פנדר, סינטיסייזרים.
* אילן וירצברג: סינטיסייזרים, גיטרות (חשמלית, אקוסטית), תיכנות מכונת תופים Yamaha RX-11.
* מאיר ישראל: כלי הקשה.
* אלון הלל: תופים.
* מיקי שביב: גיטרה בס.
* ירוסלב יעקובוביץ': סקסופון.
* קולות: אילן וירצברג, נורית גלרון.

##### קרדיטים
* הוקלט באולפני "טריטון", יוני-אוגוסט 1986.
* טכנאי הקלטה: מרק רוטוול, גיא יפה.
* עוזר טכנאי: רפי פרסקי.
* מיקס דיגיטלי: ג'ון מקסוויט, אנגליה.
* חיתוך דיגיטלי: אולפני "סי.בי.אס.", לונדון.

## קישורים חיצוניים

* 

קטגוריה:אלבומי נורית גלרון
קטגוריה:אלבומים בעברית
קטגוריה:אלבומים שהופקו על ידי אילן וירצברג
קטגוריה:אלבומים שהוקלטו באולפני טריטון
קטגוריה:אלבומי חברת CBS ישראל
שליו עצים

**שליו עצים** (שם מדעי: *Odontophorus*) הוא סוג של עופות קרקע מהמשפחה שלווים אמריקניים והם נפוצים ביערות שונים באמריקה המרכזית וגם בצפון אמריקה הדרומית, באזור המיוער של הרי האנדים בקולומביה. 

אורכם של שלווי העצים 22–30 ס"מ והם בעלי גוף עגלגל וקטן, ראשים כהים, גרון בהיר או צבעוני וחזה כהה. הנקבות דומות לזכרים אך לעיתים ה"כיפה" שעל ראשם לבנה. הם מעופפים חלים אך יודעים לטפס ולחיות בין העצים ואף לקנן שם. הם פעילים בעיקר בשעות של בין הערביים ולעיתים ניתן לראות להקות של עד 10 פרטים שלהם.

הם ניזונים על קרקע היער מזרעים, פירות וחרקים.

## מינים
* *Odontophorus gujanensis*
* *Odontophorus capueira*
* *Odontophorus melanotis*
* *Odontophorus erythrops*
* *Odontophorus atrifrons*
* *Odontophorus hyperythrus*
* *Odontophorus melanonotus*
* *Odontophorus speciosus*
* *Odontophorus dialeucos*
* *Odontophorus strophium*
* *Odontophorus columbianus*
* *Odontophorus leucolaemus*
* *Odontophorus balliviani*
* *Odontophorus stellatus*
* *Odontophorus guttatus*

## גלריה

קובץ:Marbled Wood-Quail - Rio Tigre - Costa Rica MG 7758 (26101675664).jpg
קובץ:Odontophorus erythrops parambae & Crypturellus berlepschi 1897.jpg
קובץ:Odontophorus capueira.jpg


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:שלווים אמריקניים
אופליה לוביבונד

**אופליה לוסי לוביבונד** (באנגלית: **Ophelia Lovibond**, נולדה ב־19 בפברואר 1986) היא שחקנית אנגלייה שידועה בעיקר בשל תפקידה בתור קיטי וינטר בסדרת הטלוויזיה "אלמנטרי".

## ביוגרפיה
אופליה לוביבונד גדלה בשפרדס בוש בלונדון, במשפחה חד-הורית. אמה עבדה בתור יועצת בכלא וורמווד סקרבס. יש לה שני אחים.

לוביבונד הייתה סטודנטית עם מלגה בבית הספר לטימר. היא גם השתתפה בחוג התיאטרון לצעירים "יאנג בלאד" בהאמרסמית.

היא למדה ספרות אנגלית באוניברסיטת סאסקס, וסיימה את לימודיה בשנת 2005.

## קריירה
### טלוויזיה
ההופעה הראשונה של לוביבונד בטלוויזיה הייתה בגיל 12 בסדרה "וילסון" בערוץ ITV. על פי עדותה היא שיקרה לגבי הגיל שלה כדי לקבל את התפקיד.

היא שיחקה בסדרת הטלוויזיה *FM*. בתוכנית הסאטירה W1A ב־BBC היא שיחקה את הדמות של איזי גולד.

לוביבונד שיחקה תפקיד קבוע בעונה השלישית של "אלמנטרי", בתור המתמחה החדשה של שרלוק, קיטי וינטר.

ב־2016 היא שיחקה את התפקיד של ליידי אלכס לינדו-פרקר בסדרה "הוטן והליידי" בערוץ Sky1. ב-2019 שיחקה בסדרה של ABC "וויסקי קוואליר" ל-3 פרקים את אמה דייוויס.

בשנת 2020 גילמה את בינקי בסדרת הטלוויזיה "מיי וג'ורג'". בשנת 2021 לוהקה לסדרת הטלוויזיה "מינקס" של רשת HBO Max, לצדם של ג'ייק ג'ונסון ומייקל אנגרנו. הסדרה בוטלה בשנת 2023 לאחר 2 עונות.

### קולנוע
לוביבונד שיחקה לראשונה בקולנוע בסרט "אוליבר טוויסט" של רומן פולנסקי ב־2005. היא שיחקה בנער משום מקום, סרט ביוגרפי על ג'ון לנון. היא שיחקה תפקיד ראשי בסרט *4.3.2.1*, וכן בסרטים "שדרות לונדון", "קשר לא מחייב", "יריית אחת" ו-"מר פופר והפינגווינים". 

היא שיחקה את קארינה, השפחה של האספן בסרט "שומרי הגלקסיה" ב־2014.

בשנת 2016 שיחקה בסרטים "הנתיחה של האלמונית" ו-"הכבוד של טומי" (אנ').

בשנת 2020 שיחקה בסרטו של טום מקארתי "טימי פיילייר: טעויות קורות".

בשנת 2024 שיחקה בסרט הדרמה האמריקאי "כאן ולתמיד" של הבמאי רוברט זמקיס.

### תיאטרון
ב־2016 היא שיחקה את אליזבת' בארי בהצגה "The Libertine" של סטיבן ג'פריס בתיאטרון היימרקט.

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:בוגרות אוניברסיטת סאסקס
קטגוריה:בריטיות שנולדו ב-1986
קטגוריה:בריטים שנולדו ב-1986
קטגוריה:שחקנים ביקום הקולנועי של מארוול
שרקרק (סוג)

[ממוזער|[שרקרק ירוק עם טרף.]]
**שְׁרַקְרַק** (שם מדעי: *Merops*) הוא סוג עוף ממשפחת השרקרקיים והסוג הגדול במשפחה.

מיני השרקרקים הם עופות בינוניים וצבעוניים בעלי מקור ארוך וכהה המותאם במיוחד ללכידת חרקים מעופפים שונים לרבות שפיריות, דבורים ופרפרים ועוד מינים רבים. השרקרק תופס את ארוחתו באוויר, הורג אותה על ידי מכות לצד הענף ומשפשף את ארס הדבורים לפני שהוא בולע את טרפו.

השרקרקים הם עופות מונוגמיים עם מעט הבדלים בין הזכר לנקבה. הם מגוננים על קינם הנבנה בצוקים מטורפים ומיריבים, כולל מטורפים הגדולים מהם בהרבה.

לישראל מגיעים המינים: שרקרק מצוי, שרקרק ירוק ושרקרק גמדי. שרקרק לבן גרון נצפה לראשונה בישראל באוגוסט 2019.

## מינים
כיום ישנם עשרים ושמונה מינים מוכרים בסוג:

*<small>(הערה: השמות העבריים המופיעים ברשימה זו מבוססים בחלקם על תרגומים חופשיים מה[[שם עממי|שם העממי]] באנגלית, שכן עדיין לא התקבל לכולם שם רשמי בעברית)</small>*

## מינים לשעבר
בעבר, חלק מהרשימות ראו גם את המין הבא כמין בסוג:

* עפרוני עורבני (בתור *Merops picatus*)

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:שרקרקיים
חוגלת עצים

**חוגלת עצים** (שם מדעי: *Dendrortyx*) הוא סוג של עופות קרקע מסדרת התרנגולאים. למרות שהם מכונים חוגלות הם דווקא שייכים למשפחה שלווים אמריקניים ונפוצים רק במקסיקו ובאמריקה המרכזית. 

לחוגלת העצים ישנו גוף כתום-אפור וראש חשוף ואדמוני עם ציצת ראש זקורה אחורה. הגבות צהובות והעיניים כחולות, המקור קצר ומעוקל ויש להם גם "זקן" קטן. לחוגלה זו זנב ורגליים אדמדמים וארוכים העוזרים לה לנוע מהר על אדמות היער.

חוגלות אלה הן עופות החיות ביערות הרריים ברחבי מקסיקו ואמריקה הלטינית. חלק מהמינים נפגעו עקב כריתת היערות.

## מינים
*Dendrortyx barbatus
*Dendrortyx leucophrys
*Dendrortyx macroura

## קישורים חיצוניים

קטגוריה:בעלי חיים שתוארו ב-1844
קטגוריה:טקסונים שתוארו בידי ג'ון גולד
קטגוריה:שלווים אמריקניים
שליו מונטזומה

**שליו מונטזומה** (שם מדעי: *Cyrtonyx*) הוא סוג של עופות קרקע מהמשפחה שלווים אמריקניים. שלווים אלו כוללים 2 מינים הנפוצים במקסיקו ובקצה הדרומי של ארצות הברית. בעבר המין שליו ליצן אמריקאי (Cyrtonyx montezumae) היה המין היחיד בסוג, אך עקב בדיקות מולקולריות הוחלט שישנו עוד מין בסוג - שליו אמריקאי מנומר (Cyrtonyx ocellatus). 

שני המינים דומים מאוד ומכונים שלווי ליצן עקב צבעם הייחודי - שחור לבן משובץ, עם פנים הנראות מאופרות ובעלי פנים שחורות עם תווים שחורים בולטים - מראה המזכיר מסיכת ליצן. על ראשם ישנה כרבולת כתומה הנראית כמו פיאה וגולשת עד לקצה העורף. בטנם חומה ורגליהם קטנות ואפורות.

הם חיים ברחבי המדרונות הסלעיים וההרריים של מקסיקו וארצות הברית ומחפשים זרעים, שורשים, פירות וחרקים.

## מינים
*שליו ליצן אמריקאי (Cyrtonyx montezumae)
*שליו אמריקאי מנומר (Cyrtonyx ocellatus)

## קישורים חיצוניים

קטגוריה:בעלי חיים שתוארו ב-1844
קטגוריה:טקסונים שתוארו בידי ג'ון גולד
קטגוריה:שלווים אמריקניים
שליו צהוב-פנים

**שליו צהוב-פנים** (שם מדעי: *Rhynchortyx cinctus*) הוא מין של עוף אמריקאי ממשפחת שלווי העולם החדש והוא המין היחידי בסוגו. הוא מצוי ביערות טרופיים וסובטרופיים באמריקה המרכזית ובקצה הצפוני של אמריקה הדרומית. הוא קרוב למיני שליו העצים מאותם אזורים.

זהו שליו קטן שאורכו 18 ס"מ והוא בעל פנים צהובות עד כתומות עם פסים חומים לאורך העיניים ו"כיפה" חומה, צוואר אפור ובטן צהובה או אדומה. חלק הגוף העליון צהוב מנומר בנקודות שחורות. השליו בעל רגליים אפורות וארוכות היכולות לרוץ מהר כדי לברוח מטורפים. הוא מסתתר בסבכי היער ויוצא בשעות בין הערביים ללקט מזונות כמו גרגרים ופירות יער וגם חרקים.

השליו מצוי במדינות הבאות: קולומביה, קוסטה ריקה, אקוודור, הונדורס, ניקרגואה ופנמה.

## קישורים חיצוניים

## הערות שוליים

קטגוריה:בעלי חיים שתוארו ב-1876
קטגוריה:טקסונים שתוארו בידי אוסברט סאלווין
קטגוריה:שלווים אמריקניים
קטגוריה:עופות יחידים בסוגם
קטגוריה:הונדורס: עופות
קטגוריה:קולומביה: עופות
שליו אמריקני מפוספס

**שליו אמריקני מפוספס** (שם מדעי: *Philortyx fasciatus*) הוא מין יחיד בסוגו של עוף אמריקאי ממשפחת שלווים אמריקניים המצוי בעיקר ברחבי יערות וערבות שיחים במקסיקו.
## מאפיינים
אורך השליו 17-21 ס"מ והוא בעל נוצות חומות עם זנב ארוך וציצת ראש ארוכה אדמדמה. לאורך גופו פסים שחורים היוצאים מבטנו ועד לקצה גרונו על הצוואר האפור-חום והבטן הלבנה. פלג הגוף העליון והכנפיים חומים-כתומים והזנב ארוך וחום. הרגליים צהובות וארוכות. לצעירי השליו ישנם ראשים וצווארים שחורים אך הם נעלמים תוך שש עשרה שבועות.

השליו מצוי בעיקר סביב אזורים הררים של יערות ושיחים במקסיקו, בעיקר ליד נהר באלאס (Balsas River). הוא יכול להגיע לגובה של 1,800 מטר מעל פני הים.

השליו חי בעיקר על הקרקע ונראה בחבורות של 20-30 פרטים. הוא ניזון מזרעים, ניצנים וחרקים שהוא מלקט.

## קישורים חיצוניים

## הערות שוליים

קטגוריה:בעלי חיים שתוארו ב-1844
קטגוריה:טקסונים שתוארו בידי ג'ון גולד
קטגוריה:שלווים אמריקניים
קטגוריה:עופות יחידים בסוגם
קטגוריה:מקסיקו: מינים אנדמיים
קטגוריה:מקסיקו: עופות
אלברכט השני, מרקיז ברנדנבורג

**אלברכט השני, מרקיז ברנדנבורג** (בגרמנית: **Albrecht II., Markgraf von Brandenburg**; 1177 - 25 בפברואר 1220) היה מרקיז ברנדנבורג בין השנים 1205–1220.

## ביוגרפיה
אלברכט נולד בשנת 1177, לאוטו הראשון, מרקיז ברנדנבורג ואדה מהולנד, בתם של פלוריס השלישי, רוזן הולנד ועדה מהאנטינגדון.

בשנת 1184 מת אביו אוטו הראשון, מרקיז ברנדנבורג, ונחלותיו חולקו בין הבנים, ואלברכט מונה לרוזן ארנבורג, אולם אחיו אוטו השני, מרקיז ברנדנבורג ערער על כך. בשנת 1189 יצא אלברכט למסע הצלב השלישי, ובשובו בשנת 1194 נכלא על ידי אחיו לתקופה קצרה. לאחר שחרורו היה אלברכט בשנת 1198 ממייסדי המסדר הטבטוני בעכו.

בשנת 1205 מת אחיו אוטו השני, מרקיז ברנדנבורג, ואלברכט עלה לשלטון במקומו. במהלך הסכסוך על כתר הקיסרות בין פיליפ משוואביה, מלך גרמניה לאוטו הרביעי, קיסר האימפריה הרומית הקדושה תמך בתחילה אלברכט בפיליפ, אולם לאחר הירצחו בשנת 1208 עבר לתמוך באוטו, והלה אישר את חזקתו במרקיזות ברנדנבורג. במהלך שלטונו היה אלברכט מסוכסך עם אלברכט הראשון מקפרנבורג, ארכיבישוף מגדבורג, וכן איבד את נחלותיו בפומרניה לבני משפחת גריפין.

ב-25 בפברואר 1220 מת אלברכט השני, ונחלתו עברה לבניו יוהאן הראשון, מרקיז ברנדנבורג ואוטו השלישי, מרקיז ברנדנבורג. מכיוון שהיו קטינים, כיהן בתחילה אלברכט הראשון, ארכיבישוף מגדבורג כעוצר, ובשנת 1221 מונתה אלמנתו לעוצרת עד למותה בשנת 1225, ואז תפסו בניו את השלטון.

## משפחתו
בשנת 1205 התחתן אלברכט עם מתילדה מגרוייטש, בתם של קונרד השני, מרקיז לאוזיץ ואלז'ביטה מפולין גדול, דוכסית בוהמיה, ממנה נולדו לו 4 ילדים:
* יוהאן הראשון, מרקיז ברנדנבורג (1213–1266)
* אוטו השלישי, מרקיז ברנדנבורג (1215–1267)
* מתילדה מברנדנבורג, דוכסית בראונשווייג-לינבורג (1210–1261), התחתנה עם אוטו הראשון, דוכס בראונשווייג-לינבורג
* אליזבת מברנדנבורג, רוזנת תורינגיה (1207–1231), התחתנה עם היינריך ראזפה, רוזן תורינגיה

## אילן יוחסין

## קישורים חיצוניים

קטגוריה:מרקיזי ברנדנבורג
קטגוריה:האימפריה הרומית הקדושה
קטגוריה:בית אסקניה
קטגוריה:ילידי 1171
קטגוריה:נפטרים ב-1220
שליו מזמר

**שליו מזמר** (שם מדעי: *Dactylortyx thoracicus*) הוא מין של עוף אמריקאי ממשפחת שלווי העולם החדש והוא המין היחידי בסוגו. מין זה מצוי במקסיקו ובאמריקה המרכזית ביערות הרריים באזורים הטרופיים והסובטרופיים.

## מאפיינים
אורכו של השליו 20 ס"מ והוא בעל פנים כתומות, עיניים חומות וכרבולת שחורה בקצה ראשו. הגוף אפור ומנומר בשחור והחזה והבטן אדמדמים. פלג הגוף העליון אפור והוא מעט מוסווה בין העלים ביער. הוא עוף קולני וקיבל מכך את שמו.

השליו חי על קרקע היער אך מעופף גם לענפים הנמוכים ביער ומחפש מזון כמו פירות וזרעים על הקרקע, לעיתים בחבורה קטנה של שלווים.

השליו נמצא בעיקר באזורים הרריים שונים ממקסיקו עד גואטמלה.

## מיון
לשליו המזמר 11 תת-מינים:
* *Dactylortyx thoracicus pettingilli*
* *Dactylortyx thoracicus thoracicus*
* *Dactylortyx thoracicus sharpei*
* *Dactylortyx thoracicus paynteri*
* *Dactylortyx thoracicus devius*
* *Dactylortyx thoracicus melodus*
* *Dactylortyx thoracicus chiapensis*
* *Dactylortyx thoracicus dolichonyx*
* *Dactylortyx thoracicus salvadoranus*
* *Dactylortyx thoracicus fuscus*
* *Dactylortyx thoracicus conoveri*

## קישורים חיצוניים

## הערות שוליים

קטגוריה:שלווים אמריקניים
קטגוריה:עופות יחידים בסוגם
קטגוריה:גואטמלה: עופות
סטיבן קוק

**סטיבן ארתור קוק** (נולד ב-14 בדצמבר 1939), הוא מדען-מחשב ומתמטיקאי אמריקאי-קנדי שתרם רבות לתורת הסיבוכיות. כיום הוא פרופסור באוניברסיטת טורונטו.

## מחקר
סטיבן קוק נחשב לאחד האבות המייסדים של תורת הסיבוכיות.

במאמרו מ-1971 "המורכבות של הוכחת משפט", קוק טבע פורמלית את המושגים של רדוקציה פולינומית ובעיות NP-שלמות, והוכיח את קיומה של בעיה NP-שלמה על ידי שהראה שבעיית הספיקות היא NP-שלמה. משפט זה הוכח באופן עצמאי על ידי לאוניד לוין בברית המועצות, ולכן מכונה משפט קוק-לוין. המאמר גם מציג פורמלית את הבעיה המפורסמת במדעי המחשב, בעיית P=NP.

## פרסים
קוק זכה בפרס טיורינג בשנת 1982 על תרומתו לתורת הסיבוכיות.

## קישורים חיצוניים

* 

* 
* 

## הערות שוליים

קטגוריה:סגל אוניברסיטת קליפורניה בברקלי
קטגוריה:מדעני מחשב אמריקאים
קטגוריה:עמיתי ACM
קטגוריה:עמיתים זרים בחברה המלכותית
קטגוריה:בעלי תואר דוקטור מאוניברסיטת הרווארד
קטגוריה:מעוטרי מסדר אונטריו
קטגוריה:קנדים חברי האקדמיה הלאומית למדעים של ארצות הברית
קטגוריה:זוכי פרס טיורינג
קטגוריה:זוכי פרס חזית הידע
קטגוריה:סגל אוניברסיטת טורונטו
קטגוריה:מדעני מחשב קנדים
קטגוריה:מתמטיקאים אמריקאים
קטגוריה:מתמטיקאים קנדים
קטגוריה:בוגרי אוניברסיטת מישיגן
קטגוריה:אמריקאים שנולדו ב-1939
קטגוריה:חברי האקדמיה למדעים ולאמנויות של גטינגן
שליו אבנים

**שליו אבנים** (שם מדעי: *Ptilopachus*) הוא סוג של עופות קרקע מסדרת התרנגולאים המשויך למשפחה שלווים אמריקניים, אף על פי שהוא מצוי באפריקה. הסוג כולל 2 מינים, כשבעבר היה בסוג מין יחיד.

מינים אלה אינם מזכירים שלווים ונראים יותר כמו תרנגולים קטנים או לפרנקולין. בעבר הם השתייכו לתת-משפחת החוגלות אך כמה מחקרים הצביעו על כך שקרוביהם הם שלווי העולם החדש ולמעשה הם הנציגים היחידים של המשפחה מחוץ לאמריקות. ישנם חוקרים שעדיין משייכים אותם למשפחת הפסיוניים הגדולה.

מינים אלה חיים באזורי סוואנות שיחים או ביערות באפריקה שמדרום לסהרה, אך בקרבה לאזורים סלעיים - מה שנתן להם את שמם. הם בעלי עור פנים ורוד עם עיניים כחולות, כרבולות קטנה ונוצות זנב זקורות. הכנפיים שלהם שחורות וחלשות והם מעופפים לעיתים נדירות. במקום זה הם מתחבאים מטורפיהם בין השיחים. אורכם הממוצע 25 ס"מ.

## מינים
* שליו סלעים (Ptilopachus petrosus)
* שליו נהן (Ptilopachus nahani)

## קישורים חיצוניים

קטגוריה:שלווים אמריקניים
שליו הרים אמריקני

**שליו הרים אמריקני** (שם מדעי: *Oreortyx pictus*) הוא מין של עוף אמריקאי ממשפחת שלווים אמריקניים והוא המין היחידי בסוגו. הוא מצוי בעיקר לאורך הרי הרוקי ומגיע מקנדה עד למקסיקו בתפוצתו. הוא קרוב למיני השליו המצויץ.
## מאפיינים
אורכו של השליו 26-28 ס"מ והוא בעל "קרן" נוצה ארוכה הבולטת מעל ראשו. צבע הראש והחזה כחול עם לחיים אדומות ופס לבן החוצה את העיניים עד המקור השחור. הגוף אפור מלמעלה ואדום מלמטה עם סימנים לבנים לאורך הבטן. הכנפיים בעלות פסים לבנים והם חלשות. השליו מסוגל לעופף אך באופן מגושם והוא מעדיף להימצא על הקרקע ולעוף רק כמוצא אחרון.

שליו זה חי ברחבי מדרונות הרים באזור הרי הרוקי לאורך אמריקה הצפונית ומגיע עד לגובה 3,000 מ' מעל הקרקע. השלווים הבוגרים ניזונים בעיקר מזרים, אך הצעירים יאכלו בעיקר חרקים ויצורים דומים.

שלווי ההרים הם עופות מונוגמיים והם חיים יחדיו בהרים, מקננים בקיץ והנקבה מטילה 9-10 ביצים בקן המוסווה תחת שיחים או עצים.

140px|ממוזער|ימין|איור של שליו ההרים האמריקני
## תת-מינים
* *O. p. pictus*
* *O. p. plumifer*
* *O. p. russelli*
* *O. p. eremophilus*
* *O. p. confinis*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי דוד דאגלס
קטגוריה:שלווים אמריקניים
קטגוריה:עופות יחידים בסוגם
קטגוריה:בעלי חיים בהרי הרוקי
קטגוריה:ארצות הברית: עופות
קטגוריה:בעלי חיים שתוארו ב-1829
אולודניז

**אולודניז** (בטורקית: **Ölüdeniz**) הוא כפר קטן ואתר נופש ידוע בריביירה הטורקית בדרום מערב המדינה, בגבול שבין הים התיכון לבין הים האגאי.

## גאוגרפיה
באתר מצוי חוף חלוקים וכן לגונה מבודדת, שהיא שמורת טבע מוכרזת, ובה חוף חולי. מימיו של המקום מפורסמים בשל גוני הטורקיז והאקוומרין שלהם. האתר הוכר רשמית כחוף דגל כחול.

המקום הוא פופולרי כאתר רחיפה בשל גובהו של הר באבאדאג (Babadağ) הסמוך (1,969 מטרים), המשמש כנקודת זינוק, ובשל המראה הנשקף ממנו. הוא פופולרי גם כאתר צלילה.

מאז 2010 משמש האתר כנקודת זינוק לתחרות אולטרה מרתון שנתית המתנהלת על תוואי הדרך הליקית.

פירוש שמו של האתר הוא **ים המוות**, כשהכוונה היא למימיו השקטים גם בעת סערות.

## קישורים חיצוניים

* אולודניז, באתר Turkey Travel Planner
* הלגונה באולודניז כולל תמונות, באתר Places to see in your lifetime (מס' 8 ברשימה)

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אסיה: חופים
קטגוריה:הריביירה הטורקית
פניניית הציצה

**פניניית הציצה** (שם מדעי: *Guttera*) היא סוג עוף ממשפחת הפניניתיים המכילה שני מינים בעלות ציצת ראש שתפוצתם באפריקה שמדרום לסהרה.
## מאפיינים
הפניניות הן קרובות רחוקות של התרנגולת והפסיונים החיות רק באפריקה. גופן שחור ומכוסה בנקודות דמויות פנינה, מהם קיבלו את שמן. אורכן של הפניניות עד 50 ס"מ ומשקלם עד 1,500 גרם. לפניניות רגליים חזקות וראשם חסר נוצות ובעל עור כחול, עיניים אדומות ומקור לבן. מעל הראש ישנה ציצה מזדקרת או כרבולת שחורה.

הפניניות חיות באזורי סוואנות ויערות ומחפשות פירות, עשבים ויצורים קטנים.

## מינים
*פניניית הרעמה (*Guttera plumifera*)
*פנינייה מצויצת (*Guttera pucherani*)

## קישורים חיצוניים

קטגוריה:בעלי חיים שתוארו ב-1832
קטגוריה:טקסונים שתוארו בידי יוהאן גאורג ווגלר
קטגוריה:פניניתיים
סיסיגמביס

[ממוזער|255px|"[משפחת דריווש לפני אלכסנדר"; ציור של פאולו ורונזה, 1565–1570; אוסף הגלריה הלאומית בלונדון]]
**סיסיגמביס** (בפרסית: **سیسیگامبیس** ביוונית: **Σισύγαμβις**) הייתה אמו של דריווש השלישי, מלך האימפריה הפרסית. היא נפלה בשבי אלכסנדר הגדול במהלך כיבוש האימפריה הפרסית.

## ביוגרפיה
מוצאה וראשית דרכה אינם ברורים. היא הייתה ממשפחת המלוכה, אולי בתו של ארתחששתא השני או אחיו אוסטאנס. היא נישאה לאציל בשם ארסמנס, שהיה אחיה, אם ההשערה השנייה בדבר זהות אביה נכונה. היא ילדה את דריווש השלישי ואת סטטירה הראשונה, שמאוחר יותר נישאו זה לזה, ובן נוסף בשם אוקסיטאריס. בשנת 336 לפנה"ס נרצח המלך ארתחששתא הרביעי, מותיר את בנה של סיסיגמביס, דריווש השלישי, כיורש היחיד לכתר.

בשנת 340 לפנה"ס פלש אלכסנדר הגדול מלך מוקדון לפרס. לאחר מספר ניצחונות שהשיג אלכסנדר באסיה הקטנה ולאחר שכבש את מצרים, החליט דריווש לצאת לקראת אלכסנדר בעצמו. דריווש גייס צבא שגודלו היה בערך 100,000 איש, והוביל אותו בעצמו. כמנהג המלכים הפרסיים, הוא לקח עמו את סיסיגמביס אמו, את סטטירה אשתו ואחותו, את שתי בנותיו ברסינה ודריפטיס ואת בנו אוכוס. חרף העליונות המספרית הניכרת של הצבא הפרסי, קרב איסוס הסתיים בניצחון מוקדוני מוחץ, ודריווש נמלט משדה הקרב. האוהל המלכותי, עם בני משפחתו של המלך, נפל בידיהם של המוקדונים. אף על פי שנשים פרסיות אחרות זכו ליחס אכזרי, לא כן היה עם משפחת המלוכה.

על פי פלוטרכוס, אלכסנדר שמע שהנשים משוכנעות שדריווש מת בקרב, וכי הן מתאבלות עליו. הוא שלח לאוהלן את לאונטוס, אשר הודיע להן שדריווש לא מת, והבטיח להן יחס הולם. על פי יוסטינוס, אלכסנדר הגיע בעצמו אל האוהל, ונשות משפחת המלוכה "נצמדו זו לזו למראה הזרים החמושים, והקימו זעקות שבר כמו מצפות למוות מיידי. אחר הן נפלו לרגליו של אלכסנדר והתחננו לא על חייהן, אלא לעיכוב הוצאתן להורג עד שיקברו את גופת דריווש". אלכסנדר התרגש מהדאגה שהפגינו, והבטיח להן שהמלך חי. הוא ניחם אותן והבטיח להעניק להן יחס מכובד ואף למצוא לבנות חתנים מתאימים. סיפור מפורסם מובא אצל דיודורוס, על פיו אלכסנדר נכנס לאוהל יחד עם חברו הטוב ביותר, הפאיסטיון. שניהם היו לבושים בצורה דומה, אך הפאיסטיון היה גבוה יותר ויפה יותר. סיסיגמביס חשבה שהוא המלך, ומיהרה להשתחוות בפניו. הנוכחים תיקנו אותה והצביעו על אלכסנדר, וסיסיגמביס המבוישת השתחוותה גם בפניו. אלכסנדר הרגיע אותה במילים "אל דאגה, אמא! גם הוא אלכסנדר". סצנה זו זכתה לייצוגים רבים באומנות.

כך או כך, כל המקורות מסכימים שנשות המלוכה קיבלו יחס ההולם את מעמדן. סביר להניח שפעולה זאת לא נבעה מנימוס או טוב לב, אלכסנדר רצה לבסס את טענתו לכתר הפרסי על ידי כך שיאמץ כבני משפחתו את משפחת המלך הקודם, תחת שישעבד אותה כמנהג מלך כובש. המשפחה המשיכה להתלוות אל אלכסנדר, ובהדרגה למדה סיסיגמביס להעריך אותו באופן אישי, ונוצרו ביניהם יחסים כה קרובים עד שלעיתים הוא כינה אותה "אמא". במהלך קרב גאוגמלה, כאשר נראה היה בהתחלה שהפרסים מנצחים, היא סרבה לנצל את ההזדמנות ולברוח. לאחר כיבוש שושן הותיר אלכסנדר את סיסיגמביס שם כדי שתוכל ללמוד שם יוונית. לאחר רציחתו של דריווש בשנת 330 לפנה"ס, אלכסנדר שלח את גופתו אל סיסיגמביס, שקברה אותה בכבוד הראוי. בשנת 324 לפנה"ס נישא אלכסנדר לנכדתה סטטירה השנייה.

קשרי הידידות שנוצרו בינה לבין אלכסנדר היו כה עמוקים, עד שכאשר אלכסנדר מת בפתאומיות בשנת 323 לפנה"ס, היא הרעיבה את עצמה למוות מרוב צער.

## הערות שוליים

קטגוריה:משפחות מלוכה שעל שמם כוכב לכת מינורי
קטגוריה:הממלכה האחמנית
קטגוריה:מלכי פרס
קטגוריה:אלכסנדר הגדול
קטגוריה:נשים במאה ה-4 לפנה"ס
אוטו הראשון, מרקיז ברנדנבורג

**אוטו הראשון, מרקיז ברנדנבורג** (בגרמנית: **Otto I., Markgraf von Brandenburg**; 1128 – 8 ביולי 1184) היה מרקיז ברנדנבורג בין השנים 1170–1184.

## ביוגרפיה
אוטו נולד בשנת 1128, לאלברכט הראשון, מרקיז ברנדנבורג וסופיה מוינצנבורג, בתו של הרמן הראשון, רוזן וירצנבורג.

בשנת 1148 התחתן אוטו עם יודיטה מפולין, בתו של בולסלאב השלישי, דוכס פולין. הנישואים סוכמו במהלך מסע הצלב הוונדי, ונועדו לחזק את הקשר עם בית פיאסט, נגד קונרד השלישי, מלך גרמניה שתמך בולדיסלאב השני, דוכס פולין. לאחר מותה של יודיטה בשנת 1175, התחתן אוטו עם אדה מהולנד, בתו של פלוריס השלישי, רוזן הולנד.

החל משנת 1144 שלט אוטו לצד אביו, אולם לא קיבל את התואר מרקיז. בשנת 1170 מת אביו אלברכט הראשון, מרקיז ברנדנבורג, ואוטו עלה לשלטון במקומו. במהלך שלטונו עסק אוטו בעיקר במאמצים לשמור על גבולות הנחלה, ולא ניסה לכבוש שטחים נוספים.

ב-8 ביולי 1184 מת אוטו הראשון, ובנו אוטו השני, מרקיז ברנדנבורג עלה לשלטון במקומו.

## משפחתו
בשנת 1148 התחתן אוטו עם יודיטה מפולין, בתם של בולסלאב השלישי, דוכס פולין וזאלומה מברג, ממנה נולדו לו שני ילדים:
* אוטו השני, מרקיז ברנדנבורג
* היינריך, רוזן גארדלגן

בשנת 1176 התחתן אוטו עם אדה מהולנד, בתם של פלוריס השלישי, רוזן הולנד ועדה מהאנטינגדון, ממנה נולד לו בן אחד:
* אלברכט השני, מרקיז ברנדנבורג

## אילן יוחסין

## קישורים חיצוניים

קטגוריה:מרקיזי ברנדנבורג
קטגוריה:האימפריה הרומית הקדושה
קטגוריה:בית אסקניה
קטגוריה:ילידי 1128
קטגוריה:נפטרים ב-1184
פנינייה כהה

**פנינייה כהה** (שם מדעי: *Agelastes*) היא סוג עוף ממשפחת הפניניתיים החי באפריקה שמדרום לסהרה וכולל שני מינים. הפנינייה הכהה דומה לתרנגול הודו, אך שייכת למשפחה אחרת.

אורכן של הפניניות עד 45 סנטימטרים ולהן נוצות שחורות, כשבניגוד לפניניות אחרות, הן חסרות נקודות לבנות לאורך גופם. הם בעלות עור צוואר ועור פנים חשוף בצבעי אפור עד ורוד ובעלי נוצות חזה לבנות. הזנב והרגליים ארוכים ועוזרים לפניניות לרוץ מהר. הם מעופפות חלשות ועפות לעיתים רחוקות.

מיני הפניניות חיות ביערות שונים ובסוונות טרופיות. הן מתקבצות בקבוצות קטנות המלקטות מזון קטן מהקרקע.

## מינים
*פנינייה לבנת-חזה (*Agelastes meleagrides*)
*פנינייה שחורה (*Agelastes niger*)

## קישורים חיצוניים

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:פניניתיים
דגרתל שיחים

**דגרתל שיחים** או **דגרתל** (שם מדעי: *Megapodius*) הוא עוף מסוג  הדגרתיליים מעל-סדרת דמויי תרנגול. סוג זה כולל 13 מינים קיימים ועוד שניים שנכחדו.

עופות מהסוג הזה חיים מדרום-מזרח אסיה, לאורך איי אינדונזיה עד צפון אוסטרליה וכמה איים באוקיינוס השקט. הם חיים בעיקר ביערות גשם וביערות שפלה אך חלקם חיים גם באזורים פתוחים יותר ואף בחופים.

הם בעלי מקור צבעוני, ראש וצוואר חשופים מנוצות, גוף שחור ורגליים צהובות וארוכות. הם מיוחדים באופן גידול הצאצאים: בני הזוג אינם דוגרים. הביצים מוטלות בראש תל אדמה ומכוסות בשכבת אדמה נוספת. ההורים בודקים בהמשך את הטמפרטורה במדגרה שיצרו באמצעות מקוריהם, המצוידים ב"חיישן טמפרטורה". הם מוסיפים או גורעים אדמה כדי לשמור על הטמפרטורה הרצויה. הם אינם עושים כל מאמץ להיות נוכחים בבקיעת הביצים. האפרוחים הבוקעים מסוגלים לפרוץ את מעטה האדמה, ללכת וללקט מזון בעצמם. יכולות הישרדות האלה מייתרות את תפקיד ההורים בגידולם.

## מינים
* *Megapodius pritchardii*
* דגרתל מיקרונזי (*Megapodius laperouse*)
* *Megapodius nicobariensis*
*  דגרתל פיליפיני (*Megapodius cumingii*)
* *Megapodius bernsteinii*
* *Megapodius tenimberensis*
* *Megapodius freycinet*
* *Megapodius geelvinkianus*
* דגרתל מלנזי (*Megapodius eremita*)
* *Megapodius layardi*
* *Megapodius affinis*
*  דגרתל כתום-רגליים (*Megapodius reinwardt*)
* *Megapodius molistructor* - נכחד
* *Megapodius amissus* - נכחד

## קישורים חיצוניים

קטגוריה:בעלי חיים שתוארו ב-1823
קטגוריה:טקסונים שתוארו בידי ז'וזף פול גיימר
קטגוריה:דגרתליים